Kobylie (potok)

Kobylie je potok na strednom Liptove, na území okresu Liptovský Mikuláš. Je to pravostranný prítok Klínovky, má dĺžku 3,1 km a je tokom V. rádu.

 Prameň 
Pramení v Západných Tatrách, v geomorfologickej časti Liptovské Tatry, na južnom svahu Mládok (1 945 m n. m.) v nadmorskej výške cca 1 440 m n. m. 

 Opis toku 
Na hornom toku tečie juhojuhozápadným smerom, následne sa stáča a pokračuje juhovýchodným smerom. Potom sa prudkým oblúkom stáča na juhozápad, vstupuje do Liptovskej kotliny, kde sa napokon stáča na juh a zľava priberá prítok z oblasti Slabejky. Severovýchodne od obce Jakubovany sa v nadmorskej výške 823,3 m n. m. vlieva do Klínovky.

 Referencie 

Kategória:Potoky na Slovensku
Kategória:Povodie Váhu
Kategória:Vodné toky v Západných Tatrách
Kategória:Vodné toky v Liptovskej kotline
Kategória:Vodné toky v okrese Liptovský Mikuláš